Podobe iz Theresienstadta. Risarski dnevnik Gisele Rottonara (1873–1943)
2026-01-20 18:00 - 2026-05-05 18:00 (Europe/Paris) | Maribor center / Židovska ulica 4
Odprtje razstaveV sklopu prireditev Šoa – spominjajmo se, s katerimi v Sloveniji obeležujemo mednarodni dan spomina na žrtve holokavsta, vas vabimo na odprtje razstave Podobe iz Theresienstadta. Risarski dnevnik Gisele Rottonara (1873–1943).
Odprtje bo v torek, 20. januarja 2026, ob 18. uri v Sinagogi Maribor.
Razstavo bo odprl dr. Konrad Bühler, veleposlanik Republike Avstrije v Sloveniji, predstavil pa jo bo njen kurator dr. Benjamin Grilj z Inštituta za judovsko zgodovino Avstrije v St. Pöltnu. Nekaj besed o razstavi bo spregovorila tudi Elfriede Kreuzer, lastnica risb.
V kulturnem programu bodo nastopili dijaki Prve gimnazije Maribor pod mentorstvom Brigite Praprotnik in Sanje Šabeder Jaušovec ter violinist Matjaž Antončič in pianist Adam Kamplet.
Prijazno vabljeni!
Odprtje razstave so podprli Inštitut za judovsko zgodovino Avstrije, dežela Spodnja Avstrija, Avstrijski kulturni forum in Avstrijsko veleposlaništvo v Ljubljani ter Sinagoga Maribor in MOM.

Povezava do originalnega članka

Razstava Dominik Štibernik: AVTOR
2026-03-27 19:00 - 2026-05-08 19:00 | Maribor center / Galerija Tkalka, Tkalski prehod 4, 2000 Maribor
Umetniška praksa Dominika Štibernika je pogosto povezana s pojmi, kot sta praznina ali manko. Tam, kjer bi morda pričakovali umetniški objekt, se namesto tega pogosto pojavi odsotnost. Posledično se pričakovanje in želja premakneta na rob galerijskega prostora — v nestabilne, prehodne in obrobne dimenzije izkušnje.
Vendar pa bo obiskovalec, ki bi takšno razočaranje pričakoval, na razstavi Avtor v Galeriji Tkalka najverjetneje ostal brez njega — ali pa se bo vsaj nepričakovano soočil z lastnim zgrešenim pričakovanjem. Z deli, kot so Selfie (2025), Herbarij (2026), Bela slika (2025) ter Umetnikova gesta I in II (2026), umetnik vstopa v nekoliko drugačno ustvarjalno fazo. V tem okviru še posebej izstopa delo Bela slika: nedotaknjeno belo platno, ki ga umetnik pusti zavito v originalno embalažo in ga kot takega zapre v pleksi stekleno škatlo. Delo se umešča v način produkcije, ki je Štiberniku že dolgo blizu, vendar se tukaj razkriva na nov način — kot presečišče njegovega prepoznavnega »zgodnejšega« pristopa in trenutnega premika v razmišljanju. Ta premik se bolj neposredno ukvarja z vprašanji avtorstva, avtoritete umetnikove odločitve ali konceptualnega namena, hkrati pa odpira razmislek o strukturah moči, vpisanih v umetnostno zgodovino. Nedvomno najbolj izstopajoče delo na razstavi je hiperrealistični avtoportret Selfie, ki neposredno in brez zadržkov postavlja vprašanje: ali je biti »velik umetnik« nekaj resničnega in avtentičnega ali zgolj prepričljivo uprizorjena predstava za množice?
Kurator: Niko ČajičUmetnik: Dominik Štibernik

Povezava do originalnega članka

Ženske in brezdomstvo
2026-03-31 10:00 - 2026-05-07 15:00 | Maribor center / Razstavišče Vetrinjski
Na razstavi so predstavljene fotografije žensk iz sedmih različnih držav z izkušnjo brezdomstva, ki so sodelovale v mednarodnem projektu.
Vabljeni na razstavo na temo ženskega brezdomstva. Na razstavi so predstavljene fotografije žensk iz sedmih različnih držav z izkušnjo brezdomstva, ki so sodelovale v mednarodnem projektu.
S projektom želimo opozoriti na žensko plat zgodbe, njeno ranljivost in drugačnost v primerjavi z moško. Kdo je ženska, ki nima doma, in kaj to zanjo pomeni? Kaj pomeni živeti na ulici, biti v moškem zavetišču ali živeti pri partnerju, ki te pretepa in žali, a je to še vedno manj nevarno kot ulica?
Kdo so ženske, ki so za večino nevidne?
S tem projektom jim želimo dati glas in prostor.
Projekt Erasmus+ Ženske in brezdomstvo je povezal osem organizacij iz osmih držav ter omogočil dragoceno izmenjavo znanja in praks na skupnih izobraževalnih sejah med projektom

Povezava do originalnega članka

»NAGRAJENKE DLUM 2025 – Intimna materija: Natalija R. Črnčec, Katja Majer, Slađana Matić Trstenjak«
2026-03-31 10:00 - 2026-05-08 15:00 | Maribor center / Galerija DLUM, Židovska ul. 10, Maribor.
Vljudno vabljeni na otvoritev razstave v torek, 31. 3. 2026, ob 18. uri, v Galeriji DLUM, Židovska ul. 10, Maribor. Kurator razstave: Mario Berdič Codella.
Razstava bo na ogled do 8. 5. 2026, od torka do petka, med 10. in 15. uro, ob sobotah, med 10. in 13. uro.
Organizator: Društvo likovnih umetnikov Maribor – Društvo DLUM.

Povezava do originalnega članka

Otvoritev razstave: Tomaž Pandur – Iskanje in definiranje lepote
2026-04-12 00:00 - 2026-06-05 00:00 | 657581418_1612049137432187_2009364075541795509_n
Poklon ustvarjalcu, ki je s svojo vizijo spremenil podobo slovenskega gledališča.
»Umetnost je iskanje in definiranje lepote. To je bistvo našega bivanja in obstoja.« – Tomaž Pandur
Ob deseti obletnici smrti režiserja Tomaž Pandur pripravljajo Drama SNG Maribor, Festival Borštnikovo srečanje in Umetnostna galerija Maribor skupni program v poklon enemu najpomembnejših slovenskih gledaliških ustvarjalcev.
Razstava v UGM Kabinet skozi črno-bele gledališke fotografije fotografa Angelo Božac in arhivsko gradivo predstavlja šest ključnih Pandurjevih uprizoritev iz obdobja njegovega umetniškega vodenja mariborske Drame med letoma 1989 in 1996: Faust, Hamlet, Carmen, La divina commedia (Inferno, Purgatorio in Paradiso), Ruska misija in Babylon. Te predstave so v devetdesetih letih močno zaznamovale mariborsko in slovensko gledališče ter ga postavile na mednarodni zemljevid. Razstava razkriva Pandurjev izrazit vizualni slog, njegovo fascinacijo z lepoto, simboliko in ustvarjanjem novih odrskih svetov, ki so postali prepoznavni del njegove umetniške poetike.
Avtorice razstave: Livija Pandur, Tanja Lužar (Drama SNG Maribor), Živa Kleindienst (UGM)
Koordinacija: Sarita Zupanc
OTVORITEV: nedelja, 12. april, 11.00

Za več informacij o razstavi imate tukaj.

Povezava do originalnega članka

RAZSTAVA: NAPETOST SVETLOBE - GREGOR PRATNEKER
2026-04-16 17:00 - 2026-05-07 18:00 | Maribor center / Trafika ob Mestnem parku
Razstava slik Gregorja Pratnekerja.
Slikar Gregor Pratneker je posebej za naše razstavišče v Trafiki ob parku ustvaril novo serijo umetniških del pod skupnim naslovom Napetost svetlobe. Kaj in kako naj ostane “v napetosti”, bo pa naša mala hiška v Mestnem parku zagotovo dobila vse odtenke svetlobe. Slikar Gregor Pratneker (1973) se je s slikarstvom začel ukvarjati v devetdesetih. Živi in ustvarja v Mariboru.
Leta 2006 je diplomiral na Oddelku za likovno umetnost na Pedagoški fakulteti v Mariboru z diplomsko nalogo “Slikarske vedute Maribora”. Med leti 2007 in 2012 je podiplomsko študiral na Akademiji za likovno umetnost in oblikovanje v Ljubljani, kjer je tudi leta 2012 magistral z nalogo “Abstrahiranje in deformacije oblik v mojem slikarstvu”.
V zadnjem ustvarjalnem obdobju se posveča predvsem krajinam – gozdovom, ki pa jih lahko slika plein air ali v ateljeju. Je prejemnik več domačih in tujih nagrad.
Razstava bo na ogled do 7. maja in sicer:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Študentke_i ALUO: Mimogrede pomembno
2026-04-23 13:00 - 2026-05-25 18:00 | OBRAT
23. 4. 2026 ob 19.00, OBRAT
Študentke_i ALUO: Mimogrede pomembno
V četrtek, 23. 4. 2026, te ob 19.00 vabimo v OBRAT – prostor umetnosti in participacije na otvoritev skupinske razstave študentk_ov Akademije za likovno umetnost in oblikovanje Univerze v Ljubljani z naslovom »Mimogrede pomembno«.

Razstava bo v OBRATu na ogled vsak delavnik med 13.00 in 18.00 do 22. 5. 2026.

Razstavljena dela študentk_ov ljubljanske ALUO odsevajo fragmente duha časa, na katerega smo navezane_i in obenem vanj ujete_i. Njegove pozitivne in negativne lastnosti umetnice_ki razkrivajo na svojstvene pristope, ga v določenih trenutkih privzdigujejo, v drugih prevprašujejo. S svojimi deli subtilno, a učinkovito razkrivajo, da velika slika nikoli ni črno-bela, ampak je neločljivi konglomerat zmešnjave. Dela sicer ne vsebujejo neposredne kritike sodobnosti, v njih se namesto tega skriva povabilo k razmisleku o tem, kje se nahajamo, kaj so naše vrednote, kaj je tisto, česar res ne potrebujemo, in kje so meje naše resničnosti. Kot taka ob tankočutnem tehtanju kontrastov našega življenja nudijo poglobljen filozofski eksistencialni premislek o življenju samem, s tem pa se tudi vzpostavljajo kot pomenljiva in relevantna umetniška dela.

Kalina Naskovski Perne, Krsitina Zupan, Spran GPT, 2025, foto_ Nada Žgank.jpg

Na skupinski razstavi »Mimogrede pomembno« sodelujejo: Kalina Naskovski Perne & Kristian Župan, kolektiv BRAVO (Pika Basaj, Ana and Neža Urbiha), Klara Kracina, Vita Eva Wesseisen.

Kuratorstvo: Ana Grobler in Sebastian Krawczyk

Razstava je nastala v produkciji Galeriji Alkatraz in Akademijo za likovno umetnost in oblikovanje Univerze v Ljubljani, je del sodelovanja Pekarne Magdalenske mreže z Galerijo Alkatraz, AKC Metelkova mesto.

Povezava do originalnega članka

VARIACIJE – HOMMAGE FRANZU LISZTU
2026-05-05 16:30 - 2026-05-07 18:00 | Viteška dvorana, Pokrajinski muzej Maribor, Grajska ulica 2
VARIACIJE – HOMMAGE FRANZU LISZTU
Na predmaturitetnih recitalih se predstavljajo dijaki Konservatorija za glasbo in balet Maribor.
5. 5., ob 16.30 – Gala Perhavec (jazz petje) in Matic Kobal (jazz kitara)6. 5., ob 16.30 – Katarina Čepin (viola) in Katarina Simonič (rog)7. 5., ob 16.30 – Helena Urbanc (violina) in Anika Strmčnik (violina)
Vstop je prost.
(Viteška dvorana, vhod z Grajske ulice)

Povezava do originalnega članka

Prostor za pogovor
2026-05-06 17:00 - 18:30 | Maribor center / Kulturni inkubator, Koroška cesta 18
Psihološke podporne skupine za dijake
V Društvu za psihološko svetovanje Kameleon v okviru projekta VITA vljudno vabijo na brezplačno psihološko podporo za mlade.
Podporne skupine bodo potekale vsako prvo sredo v mesecu med majem 2026 in oktobrom 2027 v Kulturnem inkubatorju in so za udeležence brezplačne, priporočamo pa predhodno prijavo.
Podporne skupine za dijake (15-19 let) ponujajo varen, zaupen prostor, kjer mladi pod vodstvom raziskujejo teme, kot so duševno zdravje, samospoštovanje, stres, čustva, odnosi in odraščanje.
Srečanja potekajo vsako prvo sredo v mesecu med 17.00 in 18.30 v Kulturnem inkubatorju in so za udeležence brezplačna.
Skupina je omejena na največ 12 udeležencev, kar zagotavlja varno in zaupno vzdušje.
Srečanja so namenjena mladim, ki želijo bolje razumeti sebe, svoja čustva in odnose z drugimi.

Povezava do originalnega članka

Knjižni klub: Bookworm Society
2026-05-06 18:00 - 20:00 | Kulturni inkubator
KNJIŽNI KLUB MKC MARIBOR
BOOKWORM SOCIETY
Sreda, 6. maj 2026 // ob 18.00 // Kulturni inkubator
Pred nami je že drugi dogodek knjižnega kluba! Prvo srečanje je že za nami, tako da lepo vabljeni, da se nam pridružite v sredo, 6. 5. 2026 ob 18:00, v Kulturnem inkubatorju (Studio).
Tokrat se bomo posvetili knjigi Vseh sedem mož Evelyn Hugo (The Seven Husbands of Evelyn Hugo) avtorice Taylor Jenkins Reid, ki nas bo popeljala skozi navdihujočo zgodbo hollywoodskega glamurja, prepovedane ljubezni in temnih plati slave.
V knjigi spremljamo življenje 79-letne ikonične hollywoodske igralke Evelyn Hugo skozi oči novinarke Monique Grant. Kar je sprva videti kot preprost članek v kolumni, se kmalu razjasni, da je Evelyn pripravljena deliti svojo celotno življenjsko zgodbo. Čeprav na začetku šokirana, Monique sprejme ponudbo in tako se začnejo njuni dolgi pogovori, ko izvemo o Evelyn več, kot bi pričakovali.
Rdeča nit, kakor je razvidno že iz naslova, so Evelynini zakoni- sedem mož, ki so na tak ali drugačen način zaznamovali njeno življenje. A skozi skrivnosti, govorice in zaplete se vseskozi sprašujemo: kdo izmed njih je bil Evelynina resnična ljubezen?
Ali pa… morda nobeden izmed njih?
Če knjige (še) niste prebrali, kar brez skrbi, saj bomo odprli marsikatero aktualno tematiko, s katero se lahko vsak poistoveti.
Zaradi lažje organizacije vas prosimo, če lahko izpolnite kratek vprašalnik in potrdite svojo udeležbo (za tiste, ki vas prvič še ni bilo).
Dogodek bo potekal v slovenščini in po potrebi v angleščini- vabljeni vsi mladi nad 16 let.
Ljubitelji knjig- upamo, da se vidimo v Bookworm Society!

************
ENG
The second bookclub event is coming! The first meeting is already behind us, so you are welcome to join us on Wednesday, 6. 5. 2026 at 18:00, at Kulturni inkubator (Studio)
This time we will focus on the book The Seven Husbands of Evelyn Hugo by Taylor Jenkins Reid, which will take us through an inspiring story of Hollywood glamour, forbidden love and the dark side of fame.
In the book, we follow the life of 79-year-old iconic Hollywood actress Evelyn Hugo through the eyes of journalist Monique Grant. What at first seems like a simple column article, soon becomes clear that Evelyn is ready to share her entire life story. Although initially shocked, Monique accepts the offer and in their long conversations we learn more about Evelyn than we expected.
The common thread, as the title suggests, are Evelyn’s seven husbands, who in one way or another marked her life. But through the secrets, rumors and complications, we constantly ask ourselves: which of them was Evelyn’s true love?
Or… maybe none of them?
If you haven’t read the book (yet), don’t worry, because we will open up many current topics that everyone can identify with.
For easier organization, we ask you to fill out a short questionnaire and confirm your participation (for those of you who haven’t been there for the first time).
The event will be held in Slovenian and at request in English – everyone over 16 is welcome.
Book lovers- we hope to see you in Bookworm Society!

VPRAŠALNIK

Za vse, ki se nam želite pridružiti… Welcome to Bookworm Society!

Povezava do originalnega članka

Minuta za poezijo: Ivan Cankar
2026-05-07 12:00 - 13:30 | Maribor center / Dvorana generala Maistra
Tri dni pred praznično 150. obletnico rojstva Ivana Cankarja Drama SNG Maribor v sodelovanju z Narodnim domom Maribor in Mariborsko knjižnico pripravlja dogodek Cankarjeva Minuta za poezijo.
Cankar je svojo literarno pot začel kot pesnik. Leta 1899 je izdal svojo edino pesniško zbirko z naslovom Erotika. Njen izid je zanetil pravi škandal, čigar vrhunec je bil sežig odkupljenih 700 knjižnih izvodov. Pesmi so gorele »za narodov blagor« in v boju proti »pohujšanju v dolini šentflorjanski«. Pesmi dvaindvajsetletnega pesnika so v času, ko je bil vpliv literature primerljiv z vplivom današnjih družbenih omrežij, pomenile drzen prelom – v slovensko poezijo so prinesle več čutnosti, osebne izpovedi in dekadentnega razpoloženja.
Ivan Cankar, naš največji slovenski pisatelj in dramatik, je zgolj en dan svojega življenja, 7. maj 1911, preživel v Mariboru. Na poti iz Svete Trojice v Slovenskih goricah se je s svežo dramsko pesnitvijo Lepa Vida v kovčku ustavil v Mariboru. V družbi dijakov se je sprehodil po ulicah, v mestnem parku spil pivo in večer preživel v družbi zbranih v Narodnem domu.
V spomin na ta dan, ki se je zapisal v mariborsko kroniko, vas vabimo, da se 115 let po Cankarjevem obisku našega mesta ponovno srečamo z njim v Narodnem domu.
Na literarnem dogodku Minuta za poezijo, ki ga je pripravila dramaturginja mariborske Drame Maja Borin, spoznavamo Cankarjevo poezijo in njenega avtorja na sproščen in duhovit način.
Vabljeni v četrtek, 7. maja 2026, ob 12.00 v Narodni dom Maribor.

Povezava do originalnega članka

Vodstvo po razstavi NAPETOST SVETLOBE z avtorjem Gregorjem Pratnekerjem
2026-05-07 16:00 - 17:00 | Maribor center / Trafika ob Mestnem parku
Razstava Napetost svetlobe slikarja Gregorja Pratnekerja.
Razstava Napetost svetlobe, ki jo je slikar Gregor Pratneker ustvaril posebej za naše razstavišče, je v Trafiki ob Mestnem parku na ogled že od 16. aprila, v četrtek, 7. maja, pa vas bo ob 16. uri po njej popeljal še njen avtor.
Vabljeni na enkraten dogodek v soorganizaciji Društva Trafika in Totega lista.

Povezava do originalnega članka

Brezplačna DJ delavnica
2026-05-07 17:00 | Maribor center / KUD Coda (Koroška cesta 63, Maribor)
Še zadnji Coda kavč v letošnjem šolskem letu
V soboto, 7. maja, se od 17.00 naprej ponovno družimo v naših prostorih na Koroški 63. Tokrat bomo odgovorili na večno vprašanje naših Codovcev – kdo je to, ki nabija muziko v naši kleti?
To so seveda naši prijatelji iz DJ akademije Alphawave. Coda kavč pa bomo tokrat izkoristili, da bolj podrobno spoznamo njihovo delo in se iz inštumentalistov za eno popoldne prelevimo v mojstre vrtenja glasbe.

PRIJAVI SE NA DJ DELAVNICO

Svoje znanje in izkušnje bo z nami delil Jan Puhner – DJ Joxy. Coda kavč druženja so brezplačna in odprta za vse. Vabljeni.
The post Brezplačna DJ delavnica appeared first on KUD Coda.

Povezava do originalnega članka

Druženje ob barvanju 3D figuric in namiznih igrah
2026-05-07 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Ob četrtkih, dvakrat na mesec // 18.00-22.00 // Kulturni inkubator
MKC Maribor vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Večer slabe poezije
2026-05-07 20:00 - 22:00 | Kulturni inkubator
VEČER SLABE POEZIJE
Četrtek, 7. maj 2026 // 20.00 // Kulturni inkubator
Ko te muza zapusti, ostanejo le rime na -i. Vabimo na večer slabe poezije, ki bo v četrtek, 7. maja 2026, ob 20. uri v Kulturnem inkubatorju. Veselimo se najslabšega pesniškega večera v Mariboru – naj nas skupaj pogoltnejo ognjeni zublji patosa! Vstop je prost, prosimo le za predhodne prijave.
Zakaj bi slavili samo dobro poezijo, če imamo v Sloveniji toliko slabe? Naj se odprejo vsi predali, kjer se skrivajo najstniške romance, žalovanja vredni soneti in brezčasno osladne metafore.
Lepo vabljene_i na tretji večer slabe poezije v Mariboru, ki se bo zgodil v četrtek, 7. maja 2026, ob 20. uri v Kulturnem inkubatorju. K udeležbi pozivamo vse ljubitelje_ice poezije, ki se ne jemljejo preresno in si upajo pokazati svoje manj uspele pesniške poskuse. Pogum bo nagrajen z zavidanja vredno nagrado, s čimer bomo po Špeli Kšela in Matiji Podbrezniku dobili že tretjega zmagovalca oziroma tretjo zmagovalko.

PRIJAVA
Za grafično podobo Večera slabe poezije skrbi Luka Pirš, študent arhitekture v Ljubljani.

Povezava do originalnega članka

Florijanovo 2026 v Mariboru
2026-05-08 10:00 - 2026-05-10 00:00 | Maribor center
Florijanovo v Mariboru združuje tradicijo, skupnost in mednarodno sodelovanje v praznovanju, posvečenem gasilcem.
Florianovo 2026 v Mariboru
Florianovo ni le praznik gasilcev, temveč tudi priložnost za krepitev skupnosti, ohranjanje tradicije in utrjevanje vezi s pobratenimi mesti. Dogodek poudarja pomembno vlogo gasilskih društev v družbenem in kulturnem življenju.
Prostovoljno gasilsko društvo Maribor – mesto napoveduje tradicionalno praznovanje Florianovega, ki bo tudi letos potekalo v slovesnem in mednarodnem duhu.
Program bo obogaten z obiskom pobratenega gasilskega društva iz Marburga (Nemčija), ki bo s svojo pihalno godbo poskrbelo za kakovostno glasbeno spremljavo.
Program dogodkov
Petek, 8. maj 2026 ob 19.30Stolna cerkev MariborKoncert pihalne godbe
Sobota, 9. maj 2026 ob 10.00Najstarejša trta, LentKoncert na prostem
Nedelja, 10. maj 2026 ob 10.00Stolna cerkev MariborSodelovanje pri sveti maši
Po maši (okoli 11.00)Grajski trgKoncert ter polaganje venčka pri sv. Florijanu
Povezava do originalnega članka

Primaruha! | O.B.O.D. v živo: Čuvaji (Watchmen)
2026-05-08 16:00 - 17:00 | Maribor center / Studio
Kdo neki čuva čuvaje? Snemanje podkasta O.B.O.D. v živo!
Kdo neki čuva čuvaje?
V drugi polovici osemdesetih so pisec Alan Moore, risar Dave Gibbons in kolorist John Higgins za vedno spremenili superjunaški žanr.
Stripovska miniserija Watchmen, ki bo v prevodu Vesne Velkovrh Bukilica izšla pri založbi VigeVageknjige kot njihova jubilejna 100. knjiga (Čestitamo!), je za vedno spremenila svet popularnega stripa in si drznila prikazati superjunake v odtenkih trdega političnega realizma.
Agentje podkasta O.B.O.D. bodo ob kultnem stripu seveda obdelali še njegovo filmsko adaptacijo v režiji (ne)pogrešljivega Zacka Snyderja ter nadaljevanje, istoimensko HBO-jeve serijo Damona Lindelofa.
Se lahko iz Čuvajev naučimo, kako bodo superjunaki preživeli naveličanost občinstva? Ali pa so le prikaz vsakokratne smrti tega najbolj preziranega in trdovratnega stripovskega žanra?
Podkast O.B.O.D. sicer ni pogrebno podjetje, se pa zna obešenjaško zabavati. Pridite pogledat!

Povezava do originalnega članka

Prismuknjene zgodbe 5+
2026-05-08 17:00, 2026-05-09 10:00 | Mala dvorana
Prismuknjene zgodbe 5+

Piret Raud / 45 min

Predstava Prismuknjene zgodbe je kolaž šestih kratkih zgodb iz istoimenske knjige estonske pisateljice Piret Raud. V predstavi spoznamo junake, ki s svojimi dejanji tako pretiravajo, da postanejo prismuknjeni. Vse se začne z županom, ki neznansko rad odkriva obeležja in spomenike. Spoznamo Lizo, katere izmišljotine odraslim povzročajo težave. Pa tudi poslušnega vojaka, ki izpolni vsako povelje. Super fin snežak odkrije svoje mesto na svetu. Princesa pa kljub svoji bojeviti naravi najde
ljubezen. In na koncu, ko župan odkrije spomenik, spoznamo, da je vse skupaj več kot samo še en kip. Toda le otroci bodo vedeli, za kaj v resnici gre.
Predstava je primerna tudi za prvo triado OŠ

Nakup kart

Povezava do originalnega članka

Odprtje razstave Natalije Borčić - "Tunel jastog"
2026-05-08 17:00 | Maribor center / Likovno razstavišče UKM (Gospejna ulica 10, Maribor)
V Univerzitetni knjižnici Maribor letos z razstavo viške umetnice in predavanjem gosta iz Zavičajnega muzeja grada Visa obeležujemo 160. obletnico bitke pri Visu, v kateri je imel pomembno vlogo mariborski admiral Wilhelm von Tegetthoff.
Na otoku Visu rojena akademska slikarka Natalia Borčić ob 160. obletnici pomorske bitke pri Visu predstavlja globoko sporočilno razstavo z naslovom Tunel Jastog kot likovni krik proti vojnam vseh vrst.
Njena dela v neobičajnih mešanih tehnikah (izpostavljanje platen dežju, brizganje kislin in raznih emulzij, dripingi barv, teksturiranje ipd.) upodabljajo postapokaliptično stanje, ko ljudje v podivjani naravi z grozečim, neskončnim obzorjem nad morjem v daljavi, tako rekoč brez vsega, le v kopalkah, kot tragičen spomin na nekdanje turiste, skušajo najti smisel v ruševinah opustelih vojaških objektov, kot so bunkerji, opazovalnice in z vodo zaliti tuneli.
Kustos razstave je Mario Berdič Codella. Pri razstavi sodelujeta tudi Občina Lovrenc na Pohorju in Hrvaško kulturno društvo v Mariboru.
Za glasbeno popestritev bo na dogodku poskrbela Klapa Dalmari.
Veseli bomo vašega obiska!

Povezava do originalnega članka

Predavanje / Saša J. Mächtig: Moj pogled nazaj s pogledom naprej
2026-05-08 18:00 - 19:30 | Maribor center / UGM (Strossmayerjeva ulica 6)
Vabljeni na predavanje Saše J. Mächtiga ob postavitvi kioska K67.
Vabljeni na predavanje aktualnega Prešernovega nagrajenca za življenjsko delo, oblikovalca in arhitekta Saše J. Mächtiga.
Predavanje bo potekalo na predvečer postavitve Mächtigovega legendarnega kioska K67 na platoju pred Umetnostno galerijo Maribor.
Ne zamudite priložnosti, da spoznate ozadje nastanka in čudovito življenje kioska K67 iz prve roke!
Udeležba je brezplačna.

Povezava do originalnega članka

Banda ferdamana: Mariborski maestro z ekipo Iglu
2026-05-08 19:00 - 22:00 | Kulturni inkubator
IMPROVIZACIJSKO GLEDALIŠČE
BANDA FERDAMANA: MARIBORSKI MAESTRO Z EKIPO IGLU
Petek, 8. maj 2026 // ob 19.00 // Kulturni inkubator
V petek, 8. maja 2026, se v Kulturni inkubator vrača Banda Ferdamana, tokrat z improvizacijsko predstavo Mariborski maestro, ki jo pripravljajo v sodelovanju z ekipo Iglu..

V Maribor se vračajo legende z ekipe IGLU. V večeru, polnem spontanih vzponov in padcev vas bodo bojevnice in bojevniki pod skrbno taktirko režiserja spravljali v smeh skozi zabavne improvizirane prizore.
Vstop prost.

Povezava do originalnega članka

Silent Disco Pod hrastom
2026-05-08 20:00 | Minoriti – Avditorij
Ko se mesto umiri in narava prevzame svojo vlogo, se pod mogočno krošnjo hrasta zbudi nekaj drugačnega. Glasba brez hrupa. Ples brez meja. Doživetje brez primerjave. Silent Disco ni le zabava. Je prostor, kjer se trije glasbeni svetovi prepletajo v eno noč, a vsak obiskovalec sam izbira svojo zvočno resničnost. Na enem utripajo funk, pop in house ritmi, na drugem se pretaka elektronska poezija, na tretjem se oglaša retro nostalgija – vse naenkrat, brez kaosa, brez hrupa. Svet ušes, gibanja in nasmehov. Vsak obiskovalec postane sam svoj DJ, svoj plesalec, svoj svet. Ko si nadeneš slušalke, se svet zunaj umakne in ostane samo to: glasba, ti, in nebo nad tabo.

Povezava do originalnega članka

Krogi na pet
2026-05-08 20:00 | Maribor center / Intimni oder GT22, Glavni trg 22, Maribor (vhod z Židovske ul.)
IntimniOder.GT22
Zgodba dogodka Krogi na pet je zgodba o vzorcih in odnosih. O tem, kako nič ne more ostati stalno, če želimo plesati, če se želimo igrati, če želimo (do)živeti.
Avtorica koncepta, ples: Anja Mejač
Produkcija: Skladišče 172
Vstopnice: 8 / 5 / 0 EUR, https://moment.si/samopostrezna/
Več informacij o predstavi na tej povezavi.

Povezava do originalnega članka

Primaruha! Koncert Draga Ivanuše in Danijela Žežlja
2026-05-08 20:00 - 21:30 | Maribor center / Večnamenska dvorana
Danijel & Drago – dinamični duo! Enkratno, elementarno & absolutno nezamudljivo!
Svoje moči bosta na 1. mednarodnem festivalu stripa PRIMARUHA! za en večer združila eden najboljših hrvaških striparjev DANIJEL ŽEŽELJ, avtor risoromana KOT PES (VigeVageKnjige, Ljubljana, 2024), izjemno plodovit avtor, ki je ogromno delal tudi v Ameriki in redno dela v Italiji, ter skladatelj in glasbenik DRAGO IVANUŠA.
Oba sta prejemnika številnih nagrad doma in v tujini, v Mariboru pa bosta nastopila skupaj: Drago z muziko v živo, ki bo spremljala Danijelovo likovno ustvarjanje na veliko platno v dvorani.
Slogan večera se ponuja domala sam od sebe: Danijel & Drago – dinamični duo! Enkratno, elementarno & absolutno nezamudljivo!

Povezava do originalnega članka

Elemental
2026-05-08 21:00 - 23:00 | Mc pekarna
Elemental: Slovenska premiera novega albuma v mariborski Pekarni!
Prodaja kart: https://fienta.com/sl/elemental2026
V Maribor se Elemental vedno radi vračajo. Vedo namreč, da jih tam čaka ena najbolj direktnih in iskrenih publik, kar jih premore regija. Njihovi koncerti so več kot le nastop – so kolektivna izkušnja, kjer bend na odru skoraj lebdi, dvorana pa utripa v pozitivnih vibracijah in čisti energiji.
Prav zato bo 8. maja v MC Pekarna v Mariboru premierno v Sloveniji zazvenel njihov novi studijski album Dobra djeca, ki je izšel 6. marca, seveda pa ne bodo pozabili na uspešnice iz celotnega obdobja delovanja.
Več kot 25 let brezkompromisne resnice
Energična zagrebška hip hop zasedba Elemental že četrt stoletja velja za eno najuspešnejših skupin v regiji. Z realistično, brutalno iskreno in prodorno liriko so postali glasniki generacij, ki v glasbi iščejo resničnost brez olepševanja. Njihove pesmi odpirajo aktualne družbene rane – od socialne neenakosti in politike do najbolj intimnih osebnih vprašanj.
Njihova pot v številkah in dejstvih:

9 studijskih albumov in več kot 1000 odigranih koncertov.
Preko 60 milijonov ogledov na YouTubu.
Prejemniki številnih glasbenih nagrad.
Kultne uspešnice: Goli i bosi, Prokleta ljubav, Bolji si in mnoge druge.
Album Ilica je postal simbol ranjenega Zagreba po potresu, kar le potrjuje njihovo globoko povezanost z okoljem, v katerem ustvarjajo.

Nova era: Dobra djeca
Novi album Dobra djeca prinaša jasno »novoletno resolucijo« skupine: biti še iskrenejši, glasnejši in ranljivejši kot kadarkoli prej.
Pripravite se na večer, kjer se bo plesalo, razmišljalo in predvsem – čutilo.
Kdaj: 8. maj 2026
Kje: MC Pekarna, Maribor
Kaj: Slovenska premiera albuma Dobra djeca in “best of”
Ne zamudite priložnosti, da med prvimi v živo slišite nove rime in ujamete legendarno energijo, ki jo Elemental prinesejo v Maribor!

Dogodek poteka v okviru kulturnega programa PEKART, ki se izvaja kot preplet interdisciplinarnih kulturnih dejavnosti na širšem območju MOM ter zajema podprograme glasbene, uprizoritvene in likovne umetnosti, katerih namen je posredovanje dobrin na različnih kulturno-umetniških področjih in dopolnjevanje programske ponudbe. Dejavnost podpira: Mestna občina Maribor

Povezava do originalnega članka

Medeni Maribor
2026-05-09 10:00 | Medeni Maribor
Medeni dan na tržnici in predstavitev učnega čebelnjaka
Vabljeni na prav poseben medeno obarvan dogodek v srcu mesta!
Na Medenem dnevu na tržnici bomo skupaj odkrivali čudovit svet čebelarstva. Predstavljen bo učni čebelnjak, ki bo obiskovalcem približal življenje čebel ter njihovo ključno vlogo v naravi.
Svoje znanje in izkušnje bodo delili mestni čebelar g. Maks Selinšek ter mariborska čebelarska društva.
Izvedeli boste:
– kako poteka čebelarjenje
– zakaj so čebele nepogrešljive za naše okolje
– kako lahko vsak prispeva k njihovemu ohranjanju
Za piko na i pa še pravo kulinarično doživetje – medeni golaž, ki bo razvajal brbončice!
Učni čebelnjak bo po dogodku na ogled še približno en teden.
Dogodek poudarja pomen trajnostnega razvoja, lokalne samooskrbe in ohranjanja naravne dediščine ter utrjuje Maribor kot mesto, ki spoštuje tradicijo in gradi prihodnost v sožitju z naravo.
Pridite, spoznajte, okusite in doživite – skupaj za čebele in bolj zeleno prihodnost!

Povezava do originalnega članka

Medeni Maribor
2026-05-09 10:00 | Maribor center / Mariborska tržnica – zgornja ploščad
Medeni dan na tržnici in predstavitev učnega čebelnjaka
Vabljeni na prav poseben medeno obarvan dogodek v srcu mesta!
Na Medenem dnevu na tržnici bomo skupaj odkrivali čudovit svet čebelarstva. Predstavljen bo učni čebelnjak, ki bo obiskovalcem približal življenje čebel ter njihovo ključno vlogo v naravi.
Svoje znanje in izkušnje bodo delili mestni čebelar g. Maks Selinšek ter mariborska čebelarska društva.
Izvedeli boste:– kako poteka čebelarjenje– zakaj so čebele nepogrešljive za naše okolje– kako lahko vsak prispeva k njihovemu ohranjanju
Za piko na i pa še pravo kulinarično doživetje – medeni golaž, ki bo razvajal brbončice!
Učni čebelnjak bo po dogodku na ogled še približno en teden.
Dogodek poudarja pomen trajnostnega razvoja, lokalne samooskrbe in ohranjanja naravne dediščine ter utrjuje Maribor kot mesto, ki spoštuje tradicijo in gradi prihodnost v sožitju z naravo.
Pridite, spoznajte, okusite in doživite – skupaj za čebele in bolj zeleno prihodnost!

Povezava do originalnega članka

Makrame mavrica z Nino Holc
2026-05-09 10:00 - 13:00 | Maribor center / Vetrinjski dvor
Tokrat si bomo iz pisanih vrvic izdelali mavrico!
Lahko je v mini izvedbi kot obesek ali stenski okrasek. Sproščujoče ovijanje vrvic, njihovo barvno kombiniranje in sestavljanje v celoto nas bo povsem sprosilo in prijetno osrečilo.
Izdelek je lahko tudi čudovito darilo, zato je delavnica primerna za vse, ki radi raziskujete nove tehnike ustvarjanja ter svoje drage obdarujete z ročno izdelanimi unikati.
Na delavnici bo na voljo ves potreben material za izdelavo obeska ali stenskega okraska mavrice.

Zakaj se udeležiti delavnice?

Spoznate sproščujočo tehniko ovijanja in kombiniranja barv.
Uživajte v mirnem ustvarjanju, ki razveseli in umiri.
Ustvarite unikaten ročno izdelan izdelek za darilo ali dom.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org

Prispevek: 5,00 EUR z DDV / posamična (1 odrasel in 1 otrok). Materiali so vključeni.
O mentorici:

Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, prav vsaka od njih pa ima svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.

Povezava do originalnega članka

Tedni vseživljenjskega učenja 2026
2026-05-09 10:00 - 2026-06-12 19:00 | Andragoški zavod Maribor – Ljudska univerza, Maistrova ulica 5
V okviru Tednov vseživljenjskega učenja bo Andragoški zavod Maribor – Ljudska univerza pripravil raznolik program delavnic, predavanj in interaktivnih dogodkov za vse generacije. Program bo zajemal teme zdravja, osebne rasti, varnosti, vrtnarjenja, financ, dolgotrajne oskrbe, digitalnih veščin in ustvarjalnosti.
Obiskovalci bodo lahko sodelovali na 5. Mariborskem moto dnevu, delavnicah o gojenju gob, uporabi zelišč pri izgorelosti, aktivaciji biometrične osebne izkaznice in portala zVEM ter na lepotnih in wellness vsebinah. Poseben poudarek bo namenjen tudi starajoči se družbi, dolgotrajni oskrbi, demenci, duševnemu zdravju in obvladovanju stresa.
Dogodki bodo ponudili tudi praktična znanja s področja varne vožnje, upravljanja časa, urejanja doma in vrta, izdelave naravne kozmetike, cvetličarstva ter finančne pismenosti. Udeleženci bodo lahko spoznali osnove znakovnega jezika, tehnike za krepitev spomina in sproščanja ter različne oblike medgeneracijskega povezovanja in aktivnega staranja.
Vsi dogodki bodo potekali v maju in juniju 2026 na različnih lokacijah Andragoškega zavoda Maribor in partnerskih organizacij, število mest pa bo omejeno, zato bo potrebna predhodna prijava.
Vljudno vabljeni!

Napovednik dogodkov
